《挽宋知县刚仲二首》
宋代·廖行之

与君同志复同州，少日论文放一头。
孝子忧亲双鬓白，痴儿了事一生愁。
凌云意气须臾尽，积岁声名取次休。
赖明遗编留史笔，几回废卷泪横流。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。